
REFERAT DE APROBARE 


Subsemnatul Dincă Florin Ionuț, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind completarea componenţei Comisiei de specialitate nr.3 a Consiliului Local al oraşului Boldeşti-Scăeni”.
	Potrivit dispoziţiilor art.124 din OUG nr. 57/2019 privind Codul administrativ, cu modificările şi completările ulterioare, după constituire, consiliul local își organizează comisii de specialitate, pe principalele domenii de activitate, în termenul stabilit prin regulamentul de organizare şi funcționare a consiliului local;
	Prin Hotărârea Consiliului Local nr. 147/12.11.2024 privind organizarea comisiilor de specialitate ale Consiliului Local al oraşului Boldeşti-Scăeni au fost organizate 3 comisii de specialitate.
	Recent, în structura consiliului local au intervenit următoarele modificări:
- au demisionat doamna Moraru Ana-Maria și domnul Rădulescu Virgil-Mădălin;
- prin Încheierea nr. 495/5.03.2025 au fost validate mandatele de consilier local ale domnului Marcu Robert-Auraș și domnișoarei Tănăsescu Luiza-Mihaela.
	Având în vedere cele mai sus prezentate, propun completarea componenței Comisiei de specialitate nr. 3 a consiliului local cu domnul Marcu Robert-Auraș și domnișoara Tănăsescu Luiza-Mihaela.
	În speranţa aprobării, vă mulţumesc anticipat !

